নিজস্ব প্রতিবেদন: মৃত ব্যক্তির বন্ধ ফ্ল্যাট দখলের চেষ্টা। বালিগঞ্জে গ্রেফতার তিনজন। ঘটনা গতকাল দুপুরে। তেরো বাই এক চক্রবেড়িয়া রোডের একটি বন্ধ ফ্ল্যাট দখলের চেষ্টা করে প্রদীপ কুন্ডলিয়া নামে এক ব্যক্তি। ওই ব্যক্তির সঙ্গে ছিল আরও ২ থেকে তিনজন। ফ্ল্যাটটি সুবাস মৈত্রের। একাই থাকতেন তিনি। দুহাজার পনের মার্চে বন্ধ ফ্ল্যাট থেকে তাঁর দেহ উদ্ধার হয়। গতকাল প্রদীপ কুন্ডলিয়া ফ্ল্যাট দখলের চেষ্টা করলে তাঁকে বাধা দেন সুবাস মৈত্রের আত্মীয় মৌ সান্যাল। তখন তাঁকে হাইকোর্টের একটি অর্ডার দেখানো হয় বলে অভিযোগ। সন্দেহ হওয়ায় বালিগঞ্জ থানায় খবর দেন মৌ সান্যাল। এরপরই পুলিস গিয়ে কুন্দলিয়া ও তাঁর দুই সঙ্গীকে গ্রেফতার করে।